আর এইরূপ প্রচার করলে সিঁদুর বানায় যেসব কোম্পানি- পতঞ্জলিও আছে এর মধ্যে- ওরা আপনাকে স্পন্সরও করতে পারে। মনে রাখবেন, বাঙ্গালদেশের মার্কেট কিন্তু নেহায়েত ছোট না। কারণ ঐ যে মাইনরিটি সাইকোলজি, তার কারণে বাংলাদেশের হিন্দু বিবাহিতা নারীদের মধ্যে সিঁদুর পরেন না এরকম খুব কম পাবেন। এর পাশাপাশি আমার অনেক বাঙালী মুসলমান রমণীও অঙ্গসজ্জার অংশ হিসাবে মাঝে মাঝে সিঁদুর পরতে ইচ্ছা করেন। আমার প্রিয়তমা স্ত্রীও কয়েকবার বেশ সিঁদুর পরে সেজে তেজে ফটো তুলেছেন। সাথে আমার বোন আর ভাবি তো ছিলেনই এমনকি আমার আইবুড়ো কন্যা আর ভাতিজিও ছিল। সেই ছবির জন্যে ওরা অবশ্য ওদের ভাগের নিন্দাটাও পেয়েছেন মুসলিম সমাজের কাছ থেকে। হায়, আমরা যে কবে এইসব ধার্মিকদের হাত থেকে মুক্তি পাবো!